《题顾亭林遗集和汪安公编修》
清代·吴暻

野哭东风学采薇，累臣白首尚单衣。江山有恨忧天醉，草木无情长地肥。

避吏赵岐谁共语，离家王粲不思归。只馀帷盖兰台旧，万卷凄凉辨是非。

作者简介：（1662—?）名或作璟。清江苏太仓人，字元朗。吴伟业子。康熙二十七年进士，由户部主事历官兵科给事中，以事落职。旋入直武英殿，充《书画谱》纂修官。工诗，长于律绝。留心历朝掌故。有《左司笔札》、《西斋集》。